Инарыкъуейрэ Курп Ипщэрэ хуэкIуэ гъуэгухэр зэрагъэпэщыж
Тэрч щIыналъэм щыщIадзащ Дей — Курп Ищхъэрэ — Осетие Ищхъэрэ-Алание автомобиль гъуэгум щыщ Iыхьэу Курп Ипщэ, Ищхъэрэ жылэхэм хуэкIуэр зэгъэпэщыжын. Лэжьыгъэхэр щрагъэкIуэкIынущ километри 5,85-м.
А гъуэгум Инарыкъуейри Курп Ипщэри республикэм и къалащхьэмрэ щIыналъэм и центрымрэ пещIэ.
Къапэщыт лэжьыгъэхэм хохьэ гъуэгум щIы текIутауэ ар зэтегъэтIысхьэныр, псы щIэжыпIэхэр хуэщIыныр, асфальт телъхьэныр, и Iуфэхэр зыхуей хуэгъэзэныр.
Гъуэгур къызыхуэтыншэу зэрагъэпэщыжынущ «Шынагъуэншэ икIи фIагъ лъагэ зиIэ автомобиль гъуэгухэр» лъэпкъ проектым къыщыгъэлъэгъуахэм тету. Лэжьыгъэ псори мы илъэсым къриубыдэу яухыну я мурадщ.
ДЖАТЭ Къанщауэ.
